ওয়েব ডেস্ক: নিউ আলিপুরে বৃদ্ধ খুনের ঘটনায় জেরা করা হচ্ছে কাঠের মিস্ত্রিকে। সম্প্রতি বাড়িতে কাঠের কাজ হয়েছে বলে জেনেছেন তদন্তকারীরা। আরও কয়েকজনকে জেরা করা হচ্ছে। পুলিস নিশ্চিত, এমন কেউ খুন করেছে যে ওই বাড়িটিকে খুব ভাল করে চেনে। তাই বাড়িতে যাতায়াত আছে এমন লোকেদেরই সন্দেহের তালিকায় রাখা হচ্ছে। খুনের কারণও ভাবাচ্ছে পুলিসকে। কারণ বিশাল কোনও লুঠপাট হয়নি। শুধু আলমারি থেকে একটি ব্যাগ নিয়ে পালিয়েছে খুনি। বৃদ্ধের ঘর থেকেও একটি ব্যাগ উধাও হয়ে গেছে। দুটি ব্যাগে কী ছিল, তা জানার চেষ্টা করছেন তদন্তকারীরা।